|  |  |
| --- | --- |
| Kommuneqarfik SermersooqIsumaginninnermut suliffeqarnermullu ingerlatsivikForvaltningen for Velfærd og Arbejdsmarked | Ulloq / Dato: 05-08-2018Sags nr.: 40.00-A00-3-17Sull. / Sagsbeh.: lajkDir. tlf.: 368034Mail: SI@sermersooq.gl |

Utoqqarnut Siunnersuisooqatigiit ataatsimiinnerannit imaqarniliaq

**Piffissaq: pingasunngorneq ulloq 29. aggusti nal. 11.00 -13.00**

**Sumiiffik: Imaneq 34, 2. salimi**

**Peqataasut:**
Laannguaq Lynge, siulittaasoq (LL)

Søren Joelsen, siulittaasup tullia (SJ)

Loritha Henriksen, ilaasortaq (LH)

Bodil Karlshøj Poulsen, ilaasortaq (BKP)
Jonas Napãtôq, ilaasortaq (JN) (Peqataanngilaq)

Cecilie Schierbeck, fagchefiugallartoq(CVS)

Isak Nielsen Kleist, Pisortaq (ISNK)

Lars Jørgen Kleist, imaqarniliortoq (LJK)

**Oqaluuserisassat:**

1. **Tikilluaqqusineq aammalu oqaluuserisassat akuersissutigineqarneri Laannguaq Lynge, Siulittaasoq**

Utoqqarnut Siunnersuisooqatigiinni Siulittaasoq Laannguaq Lynge tikilluaqqusivoq ullormullu oqaluuserisassat akuersissutigineqarput.

1. **Kingullermik ataatsimiinnermi naalisakkap akuersissutigineqarnera**

Ulloq maajip 23-iani ataatsimiinnermi naalisagaq akuersissutigineqarpoq.

1. **Utoqqarnut Siunnersuisooqatigiinni ilaasortamik nutaamik qinersineq**
* Utoqqarnut Siunnersuisooqatigiinni nutaamik ilaasortaqalissaaq ataatsimiinnermi ulloq 23. maaji 2018 Elias Heilmann Utoqqarnut Siunnersuisooqatigiinnit tunngavilersuuteqarani tunuarmat.
* Siunnersuisooqatigiinni Jonas Napátóq sinniisuuvoq.

**Inassuteqaat:**

Isumaginninnermut Suliffeqarnermullu Ingerlatsiviup Utoqqarnut Siunnersuisooqatigiinnut Jonas Napátók ilaasortaalissasoq inassuteqaatigaa:

**Aalajangerneq:**

* Utoqqarnut Siunnersuisooqatigiit Jonas Napátóq ilaasortatut nutaatut akueraat.
1. **Ilisimatitseqatigiinneq**
* Ippiarsummi pisortaq Grethe Veirum isumaqatigiissuteqarfigineqarpoq, Utoqqarnut Siunnersuisooqatigiit 2018-imi septembarip arfernani nal. 13.00 pulaassasut, ataatsimiinnissamullu oqaluuserisassat suliarineqassapput. Grethe aggustip aallartinnerani sulilerpoq, siornatigullu Dronning Ingridip Napparsimmavissuani peqqissaasutut sulivoq, siornatigullu Utoqqaat illuani sulisimalluni.
* BKP: Sapaammi, 2. septembari 2018-imi, aaqqissuussaq pillugu apeqquteqarpoq, tassa Utoqqarnut timersortartut ulluat nammineq aaqqissuunneqarsimasoq pillugu. LL: Pilersaarutaasimasoq taamaatiinnarneqarsimasoq nalunaarutigaa. Qeersaanit ilisimatitsissut pisimavaa (Utoqqaat Peqatigiiffiat).
* CVS: Peqqinnissaq pillugu isumaqatigiissut sulissutigineqarpoq, taannalu Kommuneqarfik Sermersuup Peqqinnissaqarfiullu akornanni suleqatigiinnermut tunngassuteqarpoq. Utoqqarnut tunngasuni Angerlarsimaffimmi Ikiorteqarfiup angerlarsimaffinnilu peqqissaasup akornanni suleqatigiinnerup pitsanngorsaavigineqarnissaa isumaqatigiissummi pingaartinneqarpoq. Taamaattumik sulisunut attuumassutilinnut workshoppertitsinissaq pilersaarutaavoq - sulinerullu pitsanngorsaavigineqarnissaanut tamanna pisariaqartinneqarluinnarpoq.
* CVS: Utoqqaliartorneq (Aldring) pillugu piginnaanngorsaqqiilluni suliniuteqartoqarpoq, tamanna Kommuneqarfik Sermersuup Ålborg kommune aamma Torshavn kommune suleqatigalugit ingerlappaa. Arktisk konsensus-ip qinnuteqaat allappaa, 228.000 koruunillu pissarsiarineqarlutik. Issittumilu piginnaanngorsaqqiineq pillugu pilersaarusiortoqarlunilu ilusilersuisoqassaaq. Suliniutinut tamakkununnga Ålborg Kommune pitsaalluinnartunik misilittagaqarpoq.
* CVS: Ilisimatusaatigalugulu suliniuteqartoqarpoq, ima taaguutilik: Age Arktisk – suliniutip ilaa ingerlanneqarpoq, tassa Ilisimatusarfimmiit PHD-nngorniartup innuttaasunut puiguttortunut ilaqutaasut qanoq innersut paasiniartussaavai. Puiguttortunut ilaqutaasut apersuinerit arlallit ingerlanneqassapput.'
* LL: Arktisk aldring (Issittumi utoqqaliartorneq) pillugu Ilisimatusarfimmi saqqummiisoqarpoq, tassungalu Borgmesteri peqataavortaaq. Aaqqissuussaq sioqqullugu Utoqqarnut Siunnersuisooqatigiinnut ilisimatitsinngilanga, aamma aaqqissuussaq ammasuummat, Nuuk Ugeavisikkut nalunaarutigineqareerluni.
1. **Ataatsimiinnermit kingullermit malitseqartitsineq**

**Nuussuup Mannguani ilaqutariinnut tamanut pisuinnarnut aqqutissaq il.il.**

* Utoqqarnut Siunnersuisooqatigiini ilaasortaq Bodil Karlshøj Poulsen ataatsimiinnermi kingullermi apeqquteqarpoq Nuussuup Mannguani ilaqutariinnut meerartalinnut utoqqarnullu sammisassaqartitsivimmik illoqannginnersamik pilersaaruteqartoqarneranik tusagaqartoqarsimanersoq.

Isumaginninnermut Suliffeqarnermullu ingerlatsiviup misissorsimavaa nalunaarutigisinnaallugulu, Peqqinnermut Susassaqartitsinermullu immikkoortortaq Meeqqanut Atuarfeqarnermullu Ingerlatsiviup ataaniittoq Sanarfinermut Avatangiisinullu Ingerlatsivik suleqatigalugu Nuussuup Mannguani ilaqutariinnut il.il. pisuinnarnut aqquteqalissasoq.

(Takuuk titartagaq sumiiffik pillugu ilanngussaq)

Tamatuma saniatigut Utoqqarnut Siunnersuisooqatigiit taamatut pilersaaruteqartoqartillugu Kommuneqarfik Sermersuumit ilisimatitsisarnerup pitsaanerunissaa kissaatigaat. Tamatumunnga atatillugu Isumaginninnermut Suliffeqarnermullu Ingerlatsivik Sanarfinermut Avatangiisinullu Ingerlatsivimmut saaffiginnissaaq, taamatut pilersaarusiortoqartillugu, innuttaasunut utoqqarnut aamma attuumassuteqaraangata, peqataatitsinerunissaq pillugu.

**Utoqqarnut Siunnersuisooqatigiinniit Pilutap pulaarnissaanut kissaateqarneq**

* Utoqqarnut Siunnersuisooqatigiinni Pilutap pulaarnissaanut kissaateqarneq – Pilutamut pulaarnissaq piaartumik misissorneqarpoq piareersarneqarlunilu.(CVS)
* CVS: Pilutaq attavigineqareerpoq aamma Utoqqarnut Siunnersuisooqatigiit tikilluaqqusaapput. Pulaarnissamut ulluliinissaq Utoqqarnut Siunnersuisooqatigiinniit ulloq sorleq pitsaanerpaassanersoq Cecilie-mut nalunaaruteqassapput.
* Ataatsimiinneq ilisimatitseqatigiinnertut ingerlanneqassaaq.

**Utoqqaat Peqatigiiffiat aamma Utoqqarnut Siunnersuisooqatigiit**

* Utoqqaat Peqatigiiffiata Utoqqarnut Siunnersuisooqatigiillu akornanni ataatsimiinnissaq piareersarneqassaaq, 2018-illu ukiaanerani ingerlanneqassalluni. Isumaginninnermut Suliffeqarnermullu Ingerlatsiviup ataatsimiinnerup ingerlanneqarnera isumagissavaa. (LAJK)
* Maannakkut Utoqqaat Peqatigiiffiannik ataatsimeeqateqarnissaq pilersaarusiorneqarpoq. Utoqqaat Peqatigiiffiata siulittaasua Alibak Nathansen, peqatigiiffiup asimut Naalersitamut angalaareerpata, 9. septembari 2018-ip kingorna, ingerlatsivimmut nalunaaruteqassaaq.

Utoqqarnut Siunnersuisooqatigiinnit ilaasortat pillugit paasissutissanik imalimmik quppersakkamik suliaqartoqarnissaa kissaatigineqarpoq? Utoqqarnut Siunnersuisooqatigiit siunnersuisartutut qanoq atuuffeqarpa?

Utoqqarnut Siunnersuisooqatigiinnit quppersagaq suliarineqartoq Peqqinnissaqarfinni, Innuttaasunut Sullissivinni Kommuneqarfik Sermersuumilu sumiiffinni allani saqqumisuunissaa kissaatigineqarpoq.

1. **Utoqqarnut tunngasunik kisitsisinngorlugu takussutissaq (Oqaluuserisassanut ilaajuaannartoq)**
* **Maaji - juuli 2018-imi puiguttortut kisitsisinngorlugit**

2018-imi Kommuneqarfik Sermersuumi innuttaasut akornanni puiguttornerup qanoq annertutiginera Isumaginninnermut Suliffeqarnermullu ingerlatsivimmit nutarterlugu saqqummiunneqarpoq.

* Ataatsimiinnissamut tullermut kisitsisit nutaat pissarsiariniarlugit suliaqartoqartoq ingerlatsivimmit nalunaarutigineqarpoq. Sulisoq kisitsisinik nutarterijuaannarsimasoq Kommuneqarfik Sermersuumi immikkoortortamut allamut nuuppoq.

Utoqqarnut tunngasunut kisitsisit atorlugit nassuiaatit tusaatissatut tiguneqarput.

1. **Utoqqarnut Siunnersuisooqatigiit aamma Isumaginninnermut Suliffeqarnermullu Ataatsimiititap ataatsimeeqatigiinnissaanni pisussat**
* Isumaginninnermut Suliffeqarnermullu ingerlatsiviup misissussavaa qaqugu Isumaginninnermut Suliffeqarnermullu ataatsimiititamik ataatsimeeqateqarsinnaaneq. Septembarimi 2018-imi pissaaq, aasaanerani sulinngiffik qaangiussimalerpat.
* Isumaginninnermut Suliffeqarnermullu Ingerlatsiviup Isumaginninnermut Suliffeqarnermullu Ataatsimiititami siulittaasoq attavigaa. Ataatsimiititami siulittaasumit 2018-imi marlunngorneq septembarip sisamaanni nal.: 14.00 Kommunalbestyrelsip ataatsimiittarfiani Utoqqarnut Siunnersuisooqatigiit ataatsimeeqatiginissaannut tikilluaqquai.
* Utoqqarnut Siunnersuisooqatigiit oqaluuserisassatut kissaataat allakkatigut ataatsimiititap siulersuisuisa kissaatigai. Oqaluuserisassat piaartumik nassiuteqquneqarput.
* Utoqqarnut Siunnersuisooqatigiit Isumaginninnermut Suliffeqarnermullu Ataatsimiititap akornanni ataatsimiinnissamut oqaluuserisassat tulliuttut eqqartorneqarnissaat kissaatigineqarpoq:
1. **Utoqqaat ornittagaat blok 10-miittoq:**

**Ornitakkap atorneqarsinnaasup illup ILUANI aaqqissuussineq naleqqutinngitsoq Utoqqarnut Siunnersuisooqatigiit maluginiarsimavaat.**

Ornittakkami iikkat ilaat peerneqarsinnaanersut Utoqqarnut Siunnersuisooqatigiit apeqqutigerusuppaat.

 (Akuersaarneqassappat – Utoqqaat peqatigiiffiat suleqatigalugu ingerlanneqarnissaa kissaatigaarput)

1. **Utoqqaat nunanut allanut nuuttarnerujussuat**
* Utoqqaat Siunnersuisooqatigiivinit maluginiarsimavarput aammalu ataatsimiinnermi eqqartorsimavarput utoqqaat nunanut allanut nuuttarnerujussuat.

Utoqqaat Siunnersuisooqatigiivinit Isumaginninnermut Suliffeqarnermullu Ataatsimiititaq apererusupparput sunamita tunngavigalugu utoqqaat nunanut allanut nuuttarnerujussuat peqquteqarnersoq aammalu misissuisoqarsimanersoq taamatut pisoqartarneranut imaluunniit pilersaaruteqartoqarnersoq misissuititsinissamik?

1. **Utoqqaat Siunnersuisooqatigiivisa suliat utoqqarnut tunngassuteqartillugit ilisimatinneqartarnissaq aammalu tusarniaavigineqartarnissaq kissaatigaat.**
* Utoqqaat Siunnersuisooqatigiivini maluginiarsimavarput utoqqarnut tunngassuteqartillugit ilisimatinneqartarneq amigartoq aammalu Kommunip iluani pilersaaruteqartoqartillugu tusarniaavigineqartarneq annikippallaartoq.
1. **Utoqqaat Siunnersuisooqatigiivisa atorneqarnera**
* Utoqqaat Siunnersuisooqatigiiviniit Isumaginninnermut Suliffeqarnermullu Ataatsimiititaq apererusupparput siunnersuisoqatigiit qanoq atorneqarnissaa pilersaarutigineqarnersoq?
1. **Tamalaat**

1. **Isumaginninnermut Suliffeqarnermullu Ataatsimiititamut isummernissamut tunngavissiamik saqqummiussaq**

Utoqqaat Siunnersuisooqatigiivi aalajangerput Isumaginninnermut Suliffeqarnermullu Ingerlatsivik Isumaginninnermut Suliffeqarnermullu Ataatsimiititamut siunnersuusiussasoq ataatsimiinnermi qulequttat sammineqartussat pillugit. Siunnersuut sammisanut ilanngunneqarpoq Isumaginninnermut Suliffeqarnermullu Ataatsimiititamut nassiutinnginnerani.(CVS)

* CVS: Kommunalbestyrelsimut saqqummiussassatut siunnersuut ima imaqartoq saqqummiunneqarpoq:

**Kommunalbestyrelsimut saqqummiussineq**

Kalaallit Nunaanni/Sermersuumi utoqqalinermi ajornartorsiutaasartut pillugit Utoqqaat Siunnersuisooqatigiivisut kommunalbestyrelsimut erseqqissaateqalaarusuppugut.

Innuttaasut ukiui apeqqutaatinnagit Kalaallit Nunaanniit noorartut amerlasoorujussuupput, kisianni nuuttartut nalunaarsorneri ataani allassimapput. Kinguaariit utoqqaat ikiliartorput, naallu inuiaqatigiit aningaasaqarnerat pitsaasutut isikkoqarsinnaagaluartoq, tunuliaqutaasut ernumanartoqarput. Tassami ullumikkut utoqqalinissamut suunuku qilanaarisinnaasavut.

Matumani Utoqqaat Siunnersuisooqatigiivisut Kalaallit Nunaanni pitsaasumik utoqqaliartornissamut naleqquttunik atugassaqartitsisoqassappat pisariaqartinneqartut arlallit erseqqissaatigerusuppavut.

**Innutaasut katitigaanerat – tamakkiisumik takussutissaq**

Takussutissiaq 2. Kalaallit Nunaannut nuuttut aamma Kalaallit Nunaannit nuuttut ukioqatigiinnut sunniutaa

300 '

200

100

0

Oår 10 år 20 år 30 år 40 år 50 år 60 år 70 år 80 år 90 år
Kilde; Beregninger i Gr**ø**nlands Statistik



Angutit Arnat

**Inigisat/tikikkuminartuuneri**

Inissianik atuisunut naleqqunnerusunik ujartuipput, aamma utoqqaat namminneq sapinngisamik angerlarsimaffimminniiginnarsinnaanerat pillugu. Ujartorneqarportaaq utoqqarnut inissiat ulluunerani paaqqinnittarfiit qanittuini inissinneqarsinnaanerat, taamaalilluni meeqqat ulluinnarni attavigineqarsinnaasunngorlugit.

Saniatigut inissiaqarfiit eqqaanni aputaajaasarnerup naleqqunnerunissaa kissaatigineqarpoq. Pingaartumik pitsorluttut eqqarsaatigalugit aputaajaasarnerup pitsaanerusumik ataqatigiissaarneqartarnissaa kissaatigineqarpoq aamma aputaajaanermi qanoq aputaajaaneq eqqarsaatigineqartarnissaa pillugu.

**Soraarnerussutisiat assigiinnginneri**

Danmarkimut nuunnermi soraarnerussutisiatigut pitsaaquteqarnera. Kisitsisit eqqortut

Utoqqalinersiaqartuulluni aningaasanik naammattusaariniartarneq ilungersunarsinnaasarpoq. Kalaallit Nunaanni inuuniarnermut aningaasartuutit Danmarkimut naleqqiullugit amerlanerusarput.

**Peqqinnissaqarfik**

Danmarkimi Kalaallillu Nunaanni peqqinnissaqarfimmit sullinneqarneq assigiinngissuteqartorujussuuvoq. Taamaattumik anigorsinnaanngisamik nappaateqaraanni Danmarkimut nuunnissaq toqqissisimanarneruvoq.

Aaqqiissutissatut siunnersuutit

* Utoqqaat Illersuisoqalernissaat
* Saqquminerulersitsisoqarnissaa
* Saqqummiussaq Utoqqarnut Siunnersuisooqatigiinnit tusaatissatut tiguneqarpoq.
* CVS: Isumaginninnermut Suliffeqarnermullu Ataatsimiititamut Arktisk Age Workshoppertitsinissaq pilersaarutaasoq - Utoqqarnut Siunnersuisooqatigiit peqataanissamut qaaqquneqassapput - nassuiaatigineqarpoq.
1. **Allat taasariaqartut**
* SJ: Utoqqarnut kisimiittunut? Qanoq iliuuseqarfigissavarput? Utoqqarnut Siunnersuisooqatigiit tulliani ataatsimiinnissaannut oqaluuserisassatut saqqummiunneqarnissaa Søren-imut kajumissaarutigaat.
* LH: ICC-mi ilaasortatut Alaskamiissimavoq. ICC-mi utoqqaat atorneqarnerunissaannik kissaateqarneq pillugu ilanngussaq akuerineqarsimasoq nassuiaatigaa - pingaartumik atuarfinni/meeqqerivinni ilanngussaq pillugu atsioqatigiittoqarpoq. Utoqqaat inuunerisimasaminnik oqaluttuartarnerat pingaaruteqarpoq? Atuarfiit iluaqutigissavaat - tassa qanoq alliartorsimanerat - atukkallu qanoq issimanerat - pillugu meeqqat annikitsumik ilisimasaqarfigaat
* SJ: Nuanneq tusarlugu - tassa, ilaatigut, meeqqat angajoqqaallu ataatsimoorfeqarnerunissaat amigaatigisaramiuk. Avissaartuunneq pinnani illugiilluni ataqatigiittoqassaaq.